|  |  |
| --- | --- |
| ujmegye | Hajdú-Bihar Vármegye Önkormányzatának  Közgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **1.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Jelentés a lejárt határidejű határozatokról, a megtett intézkedésekről |
| **Készítette:** | Kondor Erika |
| **Véleményező bizottság:** | Jogi, Ügyrendi és Társadalmi Kapcsolatok Bizottsága |

**Tisztelt Közgyűlés!**

Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 17. § (1) bekezdésében és a   
18. § (1) bekezdés d) pontjában foglaltaknak megfelelően a két képviselő-testületi ülés közötti, lejárt határidejű határozatok végrehajtásáról szóló jelentést a következők szerint terjesztem elő:

**Hajdú-Bihar Vármegye Önkormányzata Közgyűlésének 25/2023. (IV. 28.) határozata a Debreceni Törvényszék ülnökeinek megválasztásáról**

A közgyűlés döntéséről szóló határozat a Debreceni Törvényszék elnöke részére megküldésre került, a megválasztott ülnökök eskütételére 2023. május 25. napján került sor.

**Hajdú-Bihar Vármegye Önkormányzata Közgyűlésének 28/2023. (V. 26.) határozata a Hajdú-Bihar Vármegyei Katasztrófavédelmi Igazgatóság 2022. évben végzett tevékenységéről szóló tájékoztató elfogadásáról**

A Hajdú-Bihar Vármegyei Katasztrófavédelmi Igazgatóság 2022. évben végzett tevékenységéről szóló tájékoztató elfogadásáról szóló közgyűlési határozat az igazgatóság részére megküldésre került.

**Hajdú-Bihar Vármegye Önkormányzata Közgyűlésének**

* **31/2023. (V. 26.) határozata a Big-Audit Könyvvizsgáló, Könyvelő és Üzleti Tanácsadó Korlátolt Felelősségű Társasággal kötendő állandó könyvvizsgálói feladatok ellátásáról;**
* **32/2023. (V. 26.) határozata a HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság alapító okiratának módosításáról**

A HBMFÜ Hajdú-Bihar Vármegyei Fejlesztési Ügynökség Nonprofit Kft. könyvvizsgálójának megválasztásával összefüggésben elfogadott közgyűlési határozatok alapján a Debreceni Törvényszék Cégbírósága 2023. június 15. napján hozott végzésével a változást bejegyezte.

**Hajdú-Bihar Vármegye Önkormányzata Közgyűlésének 33/2023. (V. 26.) határozata a Hajdú-Bihar Vármegyei Fejlesztési Ügynökség Nonprofit Kft. 2022. évi számviteli beszámolójának elfogadásáról**

A HBMFÜ Hajdú-Bihar Vármegyei Fejlesztési Ügynökség Nonprofit Kft. 2022. évi beszámolóját elfogadó közgyűlési határozat alapján a beszámoló határidőben, elektronikus úton megküldésre került a céginformációs szolgálat részére.

**Hajdú-Bihar Vármegye Önkormányzata Közgyűlésének**

* **34/2023. (V. 26.) határozata Korbeák György, a Hajdú-Bihar Vármegyei Fejlesztési Ügynökség Nonprofit Kft. ügyvezetője részére prémium megállapításáról;**
* **35/2023. (V. 26.) határozata Korbeák György, a Hajdú-Bihar Vármegyei Fejlesztési Ügynökség Nonprofit Kft. ügyvezetője részére 2023. évre prémiumfeladatok kitűzéséről**
* **36/2023. (V. 26.) határozata Korbeák György, a Hajdú-Bihar Vármegyei Fejlesztési Ügynökség Nonprofit Kft. ügyvezetőjének 2023. június 1. napjától hatályos havi munkabére megállapításáról**

Az ügyvezetőt érintő döntések a HBMFÜ Hajdú-Bihar Vármegyei Fejlesztési Ügynökség Nonprofit Kft. részére átadásra kerültek. Az ügyvezető munkaszerződését módosító okirat 2023. május 31. napján aláírásra került.

**A Hajdú-Bihar Vármegye Önkormányzata Közgyűlésének 37/2023. (V. 26.) határozata a Hajdú-Bihar Megyei Vállalkozásfejlesztési Alapítvány 2022. évi működésével, vagyoni, pénzügyi és jövedelmi helyzetével kapcsolatos tájékoztató elfogadásáról**

A közgyűlés döntéséről az ügyvezető igazgató értesítése megtörtént.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló   
4/2023. (IV. 3.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

**Hajdú-Bihar Vármegye Önkormányzata Közgyűlésének**

* **25/2023. (IV. 28.)** határozata a Debreceni Törvényszék ülnökeinek megválasztásáról,
* **28/2023. (V. 26.)** határozata a Hajdú-Bihar Vármegyei Katasztrófavédelmi Igazgatóság 2022. évben végzett tevékenységéről szóló tájékoztató elfogadásáról,
* **31/2023. (V. 26.)** határozata a Big-Audit Könyvvizsgáló, Könyvelő és Üzleti Tanácsadó Korlátolt Felelősségű Társasággal kötendő állandó könyvvizsgálói feladatok ellátásáról,
* **32/2023. (V. 26.)** határozata a HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság alapító okiratának módosításáról,
* **33/2023. (V. 26.)** határozata a Hajdú-Bihar Vármegyei Fejlesztési Ügynökség Nonprofit Kft. 2022. évi számviteli beszámolójának elfogadásáról,
* **34/2023. (V. 26.)** határozata Korbeák György, a Hajdú-Bihar Vármegyei Fejlesztési Ügynökség Nonprofit Kft. ügyvezetője részére prémium megállapításáról,
* **35/2023. (V. 26.)** határozata Korbeák György, a Hajdú-Bihar Vármegyei Fejlesztési Ügynökség Nonprofit Kft. ügyvezetője részére 2023. évre prémiumfeladatok kitűzéséről,
* **36/2023. (V. 26.)** határozata Korbeák György, a Hajdú-Bihar Vármegyei Fejlesztési Ügynökség Nonprofit Kft. ügyvezetőjének 2023. június 1. napjától hatályos havi munkabére megállapításáról,
* **37/2023. (V. 26.)** határozata a Hajdú-Bihar Megyei Vállalkozásfejlesztési Alapítvány 2022. évi működésével, vagyoni, pénzügyi és jövedelmi helyzetével kapcsolatos tájékoztató elfogadásáról.

**A határozati javaslat elfogadása egyszerű többséget igényel.**

Debrecen, 2023. június 23.

**Pajna Zoltán**

**elnök**

Az előterjesztés a törvényességi követelményeknek megfelel:

Dr. Dobi Csaba

jegyző